rohith and satya nadella
ఢిల్లీ: భారత క్రికెటర్‌ రోహిత్‌ శర్మ ఆటను చూడటం అంటే తనకు ఎంతో ఇష్టమని మైక్రోసాఫ్ట్‌ సీఈవో సత్య నాదెళ్ల అన్నారు. ‘రోహిత్‌ శర్మ ఆడుతుంటే చూడటం నాకెంతో ఇష్టం. అతని కవర్‌ డ్రైవ్స్‌ చూస్తే నాకు వీవీఎస్‌ లక్ష్మణ్‌ గుర్తుకొస్తాడు. రోహిత్‌ అద్భుత ఫామ్‌తో ఆడుతుంటే మరింత అందంగా కనిపిస్తాడు’ అని అన్నారు.‘కోహ్లీ ఎంతో ప్రత్యేకమైన ఆటగాడు. ఆటపట్ల అతని ఫ్రొఫెషనలిజం, ఫీల్డింగ్‌ చేసే తీరు ఇంకా ఎన్నో నన్ను ఆకట్టుకున్నాయి. రవిచంద్రన్‌ అశ్విన్‌ బౌలింగ్‌ కూడా నాకు చాలా ఇష్టం. ఒకే ఓవర్లో అతడు ఆరు బంతుల్ని ఆరు రకాలుగా వేయగలడు. ప్రస్తుతం భారత ఆటగాళ్లు ఆస్ట్రేలియన్లలా చాలా బాగా ఆడుతున్నారు. నాకు క్రికెట్‌ చూసేందుకు ఎక్కువ సమయం దొరకదు. కానీ, ఎప్పటికప్పుడు ఫాలో అవుతూ ఉంటాను. స్కోరు బోర్డులు చూస్తుంటాను. నాకు టెస్టు క్రికెట్‌ అంటే చాలా ఇష్టం’ అని స‌త్య తెలిపారు.